КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**«Оланін стрöитöм могысь выль му участокъяс инженернöй инфраструктураöн могмöдöм кузя инвестиция проектъяс збыльмöдöм вылö Коми Республикаса республиканскöй бюджетысь меставывса бюджетъяслы субсидияяс сетöм могысь Коми Республикаын муниципальнöй юкöнъяс бöрйöм йылысь» Коми Республикаса Правительстволöн 2008 во öшым тöлысь 31 лунся 396 №-а шуöмö вежсьöмъяс пыртöм йылысь**

Коми Республикаса Правительство шуис:

1. Пыртны «Оланін стрöитöм могысь выль му участокъяс инженернöй инфраструктураöн могмöдöм кузя инвестиция проектъяс збыльмöдöм вылö Коми Республикаса республиканскöй бюджетысь меставывса бюджетъяслы субсидияяс сетöм могысь Коми Республикаын муниципальнöй юкöнъяс бöрйöм йылысь» Коми Республикаса Правительстволöн 2008 во öшым тöлысь 31 лунся 396 №-а шуöмö вежсьöмъяс содтöдын индöм серти.

2. Тайö шуöмыс вынсялö сiйöс примитан лунсянь.

Коми Республикаса Юралысь В.Гайзер

Сыктывкар

2010 вося ода-кора тöлысь 31 лун

168 №

Коми Республикаса Правительстволöн

2010 во ода-кора тöлысь 31 лунся 168 №-а шуöм дорö

СОДТÖД

**«Оланін стрöитöм могысь выль му участокъяс инженернöй инфраструктураöн могмöдöм кузя инвестиция проектъяс збыльмöдöм вылö Коми Республикаса республиканскöй бюджетысь меставывса бюджетъяслы субсидияяс сетöм могысь Коми Республикаын муниципальнöй юкöнъяс бöрйöм йылысь» Коми Республикаса Правительстволöн 2008 во öшым тöлысь 31 лунся 396 №-а шуöмö пыртöм**

**ВЕЖСЬÖМЪЯС**

«Оланін стрöитöм могысь выль му участокъяс инженернöй инфраструктураöн могмöдöм кузя инвестиция проектъяс збыльмöдöм вылö Коми Республикаса республиканскöй бюджетысь меставывса бюджетъяслы субсидияяс сетöм могысь Коми Республикаын муниципальнöй юкöнъяс бöрйöм йылысь» Коми Республикаса Правительстволöн 2008 во öшым тöлысь 31 лунся 396 №-а шуöмын:

1. 3 пункт гижны тадзи:

«3. Тайö шуöмсö олöмö пöртöм бöрся видзöдны Коми Республикаса Юралысьöс вежысь И.А. Поздеевлы.».

2. Оланін стрöитöм могысь выль му участокъяс инженернöй инфраструктураöн могмöдöм кузя инвестиция проектъяс збыльмöдöм вылö Коми Республикаса республиканскöй бюджетысь меставывса бюджетъяслы субсидияяс сетöм кузя Коми Республикаса олöмö пöртысь власьт органъясöн удж котыртöм йылысь положениеын, мый вынсьöдöма шуöмöн (содтöд):

1) 1 пунктса медводдза абзац гижны тадзи:

«1. Оланін стрöитöм могысь выль му участокъяс инженернöй инфраструктураöн могмöдöм кузя инвестиция проектъяс збыльмöдöм вылö Коми Республикаса республиканскöй бюджетысь меставывса бюджетъяслы субсидияяс босьтöм вылö (водзö – субсидияяс) меставывса асвеськöдлан органъяс сетöны Коми Республикаса архитектура, стрöитчöм да коммунальнöй овмöс министерствоö (водзö – Министерство) öчереднöй финансöвöй воводзвывса волöн вöльгым тöлысь 1 лунöдз Коми Республикаса республиканскöй бюджетысь субсидияяс сетöм могысь Коми Республикаын муниципальнöй юкöнъяс бöрйöмын участвуйтöм вылö заявка (водзö – бöрйöм) татшöм содтöд документъясöн:»;

2) 2 пункт гижны тадзи:

«2. Министерство видлалö тайö Положениелöн 1 пунктын индöм документ пакетсö, да видлалан кывкöртöдъяс серти дасьтö муниципальнöй юкöнъяслысь заявкаяс видлалан кывкöртöдъяс йылысь помшуöм. Министерстволысь помшуöмсö тайö Положениелöн 1 пунктын индöм документъясöн öчереднöй финансöвöй во вылö Коми Республикаса республиканскöй бюджет йылысь оланпас вынсялан лунсянь 5 уджалан лунысь оз сёрджык мöдöдöны Коми Республикаса республиканскöй бюджетысь субсидияяс сетöм могысь Коми Республикаын муниципальнöй юкöнъяс бöрйöм кузя ведомствокостса комиссияö (водзö – Комиссия), мый котыртöма Министерстволöн тшöктöдöн, муниципальнöй юкöнъяслысь бöръян критерийяслы лöсялöмсö.»;

3) Положениеö содтыны татшöм 7, 8 пунктъяс:

«7. Тайö Положениелöн 6 пунктын индöм подувъяс серти содтöд бöрйöм нуöдан кад йылысь юöрсö йöзöдöны Министерстволöн сайтын <http://www.arch.rkomi.ru>.

8. Коми Республикаса республиканскöй бюджетысь субсидия сетöм могысь муниципальнöй юкöнъяс бöрйöм кузя помшуöмъяс йылысь юöрсö йöзöдöны Коми Республикаса нормативнöй правовöй акт примитан кадпассянь 5 уджалан лунöн Министерстволöн сайтын <http://www.arch.rkomi.ru>.».

Вудж. Кузнецова Н.А., 3 587 пас